- Hvis jeg ikke skulle samarbejde med nogen som havde et dårligt ry i cykelsporten, så var der ikke mange tilbage, siger Daniel Foder om sit samarbejde med en italiensk læge.

Cykelrytter og dopinglæge Den nordjyske cykelrytter Daniel Foder er kommet i mediernes søgelys, efter at det er kommet frem, at han samarbejder med den italienske læge Michele Ferrari og sønnen Stefano. Lægen har tidligere været sat i forbindelse med doping. Daniel Foder siger til TV2/Nord: - Jeg har altid taget afstand fra doping og vil aldrig gøre det - og det ved folk som kender mig. Jeg kan ikke tage ansvar for hvad Armstrong eller andre har gjort. Jeg kan kun sige hvad jeg har oplevet. Erkender dårligt ry Daniel Foder erkender, at der har været mange sager om doping indenfor cykelsporten, men afviser at have taget del i noget af det. - Jeg har ikke set nogert eller hørt noget. Det vigtigste må være hvad jeg står for, og hvis jeg ikke skulle samarbejde med nogen som havde et dårligt ry i cykelsporten, så var der ikke ret mange tilbage. Daniel Foder er netop nu på træningsophold i italienske Lucca. Se TV2/NORD i aften kl. 19.30, hvor vi sender et indslag med Daniel Foder.